title: 2009/798/ES,Euratom: Sklep Sveta z dne 27. oktobra 2009 o imenovanju nizozemske članice Evropskega ekonomsko-socialnega odbora

text:
               31.10.2009

               SL

               Uradni list Evropske unije

               L 285/41

      SKLEP SVETA

   z dne 27. oktobra 2009
   o imenovanju nizozemske članice Evropskega ekonomsko-socialnega odbora
   (2009/798/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2006/651/ES, Euratom (1),
   ob upoštevanju predloga nizozemske vlade,
   ob upoštevanju mnenja Komisije,
   ker se je zaradi izteka mandata J. W. VAN DEN BRAAKA sprostilo mesto člana Evropskega ekonomsko-socialnega odbora –
   SKLENIL:
   Člen 1
   Nizozemska ministrica za gospodarstvo je navedla, da se J. A. VAN DEN BANDT-STEL, permanent gedelegeerde VNO-NCW te Brussel (Group I – Employers' Group) za preostanek mandata, ki se izteče 20. septembra 2010, imenuje za članico Evropskega ekonomsko-socialnega odbora.
   Člen 2
   Ta sklep začne učinkovati na dan sprejetja.

      V Luxembourgu, 27. oktobra 2009

            Za Svet

            Predsednik

         C. BILDT

      (1)  UL L 269, 28.9.2006, str. 13.


title: Sklep Komisije z dne 22. decembra 2010 o spremembi Odločbe 2009/964/EU o sprejetju delovnega načrta za leto 2010 za izvajanje drugega programa ukrepov Skupnosti na področju zdravja (2008–2013) ter o merilih za izbiro in dodelitev ter drugih merilih v zvezi s finančnimi prispevki za ukrepe tega programa in plačilom Skupnosti za Okvirno konvencijo Svetovne zdravstvene organizacije o nadzoru tobaka

text:
               31.12.2010

               SL

               Uradni list Evropske unije

               C 358/23

         SKLEP KOMISIJE
   z dne 22. decembra 2010
   o spremembi Odločbe 2009/964/EU o sprejetju delovnega načrta za leto 2010 za izvajanje drugega programa ukrepov Skupnosti na področju zdravja (2008–2013) ter o merilih za izbiro in dodelitev ter drugih merilih v zvezi s finančnimi prispevki za ukrepe tega programa in plačilom Skupnosti za Okvirno konvencijo Svetovne zdravstvene organizacije o nadzoru tobaka
   2010/C 358/04
   EVROPSKA KOMISIJA JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Sklepa št. 1350/2007/ES Evropskega parlamenta in Sveta z dne 23. oktobra 2007 o uvedbi drugega programa ukrepov Skupnosti na področju zdravja (2008–2013) (1) in zlasti člena 8(1) Sklepa,
   ob upoštevanju Sklepa Komisije 2004/858/ES z dne 15. decembra 2004 o ustanovitvi izvajalske agencije, poimenovane „Izvajalska agencija za program javnega zdravja“, za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003 (2) in zlasti člena 6 Sklepa,
   ob upoštevanju naslednjega:

               (1)

               Dne 18. decembra 2009 je bila sprejeta Odločba Komisije 2009/964/EU (3).

               (2)

               Številni prvotno načrtovani javni razpisi niso bili uspešni in se v letu 2010 ne bodo izvajali. Zato je treba del proračuna, prvotno namenjenega za izvajanje javnih razpisov, sprostiti za izvajanje drugih ukrepov.

               (3)

               Konferenci predsedstva, ki ju je treba financirati v okviru delovnega načrta za leto 2010, bosta organizirani ena v drugi polovici leta 2010 in druga v prvi polovici leta 2011.

               (4)

               Sporazum o neposrednih donacijah z mednarodnimi organizacijami, prvotno načrtovan v okviru delovnega načrta za leto 2010, ne bo sklenjen, ocenjeni zneski za druge pa bodo zmanjšani. Zato je treba del proračuna, prvotno namenjenega za sporazume o neposrednih donacijah z mednarodnimi organizacijami, sprostiti za izvajanje drugih ukrepov.

               (5)

               En ukrep oddaje naročil v okviru sporazuma o izvajanju s Skupnim raziskovalnim središčem v skladu s finančnim mehanizmom „Druge dejavnosti“ se ne bo izvajal. Zato je treba del proračuna, prvotno namenjenega za sporazume o izvajanju s Skupnim raziskovalnim središčem v skladu z navedenim finančnim mehanizmom, sprostiti za izvajanje drugih ukrepov.

               (6)

               Porazdelitev proračuna med različne finančne mehanizme iz točke 2 Priloge I k Odločbi Komisije št. 2009/964/EU je treba spremeniti, da se omogoči financiranje večjega števila skupnih ukrepov in projektov.

               (7)

               Odstopanja od proračuna, prvotno dodeljenega različnim finančnim mehanizmom, presegajo 20 % iz člena 1(2) Odločbe Komisije 2009/964/EU in tako pomenijo bistveno spremembo že sprejetega sklepa o financiranju; navedeni sklep je zato treba spremeniti.

               (8)

               Odločbo Komisije 2009/964/ES je zato treba ustrezno spremeniti.

               (9)

               Ukrepi, predvideni v tem sklepu, so v skladu z mnenjem Odbora iz člena 10 Sklepa št. 1350/2007/ES –

         SKLENILA:
   Edini člen
   Priloga I k Odločbi 2009/964/EU se spremeni:

               1.

               V točki 2.1 Razpis za zbiranje predlogov za projekte se druga poved prvega odstavka nadomesti z naslednjim:
               „Skupni okvirni znesek za razpis za zbiranje predlogov za projekte je ocenjen na 16 300 000 EUR (približno 34,7 % operativnega proračuna).“

               2.

               V točki 2.2 Javni razpisi se prva poved drugega odstavka nadomesti z naslednjim:
               „Skupni okvirni znesek za javne razpise je ocenjen na 7 864 640 EUR (približno 16,7 % operativnega proračuna).“

               3.

               V točki 2.3 Skupni ukrepi se druga poved prvega odstavka nadomesti z naslednjim:
               „Skupni okvirni znesek za razpis za zbiranje predlogov za skupne ukrepe je ocenjen na 16 000 000 EUR (približno 34,1 % operativnega proračuna).“

               4.

               V točki 2.5 Konference na področju javnega zdravja in ocene tveganja se druga poved prvega odstavka nadomesti z naslednjim:
               „Skupni okvirni znesek za razpis za zbiranje predlogov za konference je ocenjen na 850 000 EUR (približno 1,8 % operativnega proračuna): 200 000 EUR za konference, ki jih organizira predsedstvo Evropske unije, in 650 000 EUR za druge konference.“

               5.

               Točka 2.5.1 Konference, ki jih organizira predsedstvo Evropske unije se spremeni:

                           (a)

                           Prvi odstavek se nadomesti z naslednjim:
                           „Vsaka od dveh konferenc, ki jih organizira predsedstvo Evropske unije, ena za predsedstvo v drugi polovici leta 2010 in druga za predsedstvo v prvi polovici leta 2011, je upravičena do sofinanciranja Evropske unije do višine 100 000 EUR, pri čemer največja stopnja sofinanciranja Evropske unije znaša 50 % skupnih upravičenih stroškov.“

                           (b)

                           Peti odstavek se nadomesti z naslednjim:
                           „V skladu z delovnim načrtom za leto 2010 je treba sofinancirati naslednji konferenci predsedstva: konferenco predsedstva o kroničnih boleznih, ki bo potekala oktobra 2010 med belgijskim predsedovanjem, in konferenco predsedstva o ukrepih za preprečevanje, ki bo potekala maja 2011 med madžarskim predsedovanjem.“

               6.

               V točki 2.6 Sodelovanje z mednarodnimi organizacijami se druga poved prvega odstavka nadomesti z naslednjim:
               „Skupni okvirni znesek je ocenjen na 2 600 000 EUR (približno 5,5 % operativnega proračuna).“

               7.

               V točki 2.8 Druge dejavnosti se četrta poved drugega odstavka nadomesti z naslednjim:
               „Za ta namen bo zagotovljen skupni okvirni znesek 1 100 000 EUR (približno 2,3 % operativnega proračuna).“

               8.

               Točka 3.2.1.1 Razvoj preprečevanja in nadzora obstoječih ali nastajajočih nalezljivih bolezni se spremeni:

                           (a)

                           Prvi odstavek se črta.

                           (b)

                           Naslednja tretja alinea se črta:

                                       „—

                                       Razvoj, izvedba in analiza rezultatov raziskave, katere cilj je opredeliti vodenje tuberkuloze in zagotoviti storitve v zdravstvenem sistemu na ravni države članice. Namen raziskave je, da se omogoči opisna analiza različnih modelov glede uspešnosti programa. Na podlagi podrobnega opisa modelov za zagotavljanje storitev pri tuberkulozi bi lahko države članice učinkoviteje pristopile k oceni dodelitve sredstev in prevzema obveznosti za nadzor tuberkuloze.
                                       (Javni razpis)“

               9.

               Točka 3.2.1.2 Izboljšanje pripravljenosti in odziva na izredne zdravstvene razmere, vključno s spremembami podnebja, vprašanji v zvezi s pandemsko gripo in medregionalnim sodelovanjem se spremeni:

                           (a)

                           Naslednja prva alinea se črta:

                                       „—

                                       Predvidene dejavnosti vključujejo: opredelitev in izmenjavo najboljših praks, sestavo dokumentov, usposabljanje, vprašanja glede medijev in obveščanja širše javnosti in strokovnjakov, napredek pri shemah in tehnikah modeliranja za načrtovanje izrednih zdravstvenih razmer, referenčne smernice za krizno upravljanje, usposabljanje osebja in podpornega osebja za obvladovanje nepričakovanega, učni načrt za usposabljanje (narava usposabljanja, cilj, vsebina), razširjanje ključnih ukrepov iz programa Odbora za zdravstveno varnost in na podlagi pobude za globalno zdravstveno varnost (GHSI), oceno logističnih vidikov upravljanja kriznih razmer, vključno z vprašanji poslovne kontinuitete in upoštevanjem mednarodne razsežnosti dogodkov.
                                       (Javni razpis)“

                           (b)

                           Naslednja peta alinea se črta:

                                       „—

                                       Raziskava o obstoječi zakonodaji v državah članicah v zvezi z zbiranjem osebnih podatkov, zlasti pri izrednih razmerah na področju javnega zdravja. Cilj je, da se obravnava vprašanje zaščite podatkov v takih razmerah. Rezultati bi prispevali k izboljšanju usklajevanja dejavnosti za sleditev stikov zato, da se obvladuje nevarnost.
                                       (Javni razpis)“

               10.

               Točka 3.2.1.3 Povečanje obstoječih sposobnosti odziva na nevarnosti bioloških, kemičnih in radioloških sredstev ter nastajajoče bolezni zaradi obremenjenosti okolja se spremeni:

                           (a)

                           Naslednja prva alinea se črta:

                                       „—

                                       Popis in revizija ‚nacionalnih referenčnih laboratorijev‘ za kemikalije in radioaktivne snovi, vključno z delavnico za izmenjavo sposobnosti in zmogljivosti. Namen popisa je proučitev in utemeljitev sheme referenčnih laboratorijev za Evropsko unijo z analitičnim pregledom trenutnega položaja referenčnih laboratorijev v različnih državah članicah ter podrobno raziskavo ustreznih dokazov v podporo morebitnim slabim in dobrim stranem oblikovanja evropske referenčne mreže. Nagovoriti mora minimalne sestavne elemente sistema evropskih referenčnih laboratorijev, vključno z odločilnimi elementi za njegov razvoj ter nacionalno in mednarodno mrežno povezovanje kot nujen pogoj za učinkovito ukrepanje pri preiskavah izbruhov bolezni in odzivih nanje.
                                       (Javni razpis)“

                           (b)

                           Naslednja četrta alinea se črta:

                                       „—

                                       Podpora vsem prednostnim nalogam Odbora za zdravstveno varnost za leto 2010, vključno z dejavnostmi oddelkov Odbora za zdravstveno varnost in delovnih skupin.
                                       (Javni razpis)“

               11.

               V točki 3.2.2.1 Razvoj preventive na področju varnosti bolnikov se črta naslednja prva alinea:

                           „—

                           Konferenca o izmenjavi najboljših praks in orodij na področju varnosti bolnikov. Cilj je, da se predstavijo prvi rezultati dejavnosti in orodja, ki so bili razviti v skladu z razpisom za zbiranje predlogov za projekte 2009 v okviru drugega programa zdravja, in da se opredeli strategija za razširjanje in uporabo. Na konferenci bodo sodelovali organi na področju javnega zdravja, zdravstveni strokovnjaki, industrija in strokovnjaki za oceno tveganja. Rezultati konference bi tudi prispevali h gradnji mostu pri opredelitvi politik za varnost bolnikov na nacionalni in evropski ravni in na področju zdravstvenega varstva ter k izboljšanju shem izmenjave in usposabljanja za zdravstvene delavce, zlasti med čezmejnimi regijami.
                           (Javni razpis)“

               12.

               Točka 3.2.2.2 Strokovni nasveti in ocena tveganja se spremeni:

                           (a)

                           Naslednja tretja alinea se črta:

                                       „—

                                       Dialog o oceni tveganja na podlagi analize predvidevanj pri nanotehnologijah. Cilj je, da se opredelijo in obravnavajo vprašanja ocene tveganja, ki se pojavijo ob uvedbi druge in tretje generacije nanotehnologij.
                                       (Sporazum o izvajanju s Skupnim raziskovalnim središčem)“

                           (b)

                           Naslednja osma alinea se črta:

                                       „—

                                       Sodelovanje pri oceni tveganja v okviru delavnic o posebnih ali splošnih temah, povezanih z oceno tveganja in delom neživilskih znanstvenih odborov Komisije za spodbujanje in pospeševanje dialoga med strokovnjaki.
                                       (Javni razpis)“

                           (c)

                           Naslednja enajsta alinea se črta:

                                       „—

                                       Obveščanje o tveganjih z razvojem strokovne strategije komuniciranja, npr. z organizacijo majhnih delavnic z novinarji, ki poročajo o znanstvenih temah.
                                       (Javni razpis)“

                           (d)

                           Naslednja dvanajsta alinea se črta:

                                       „—

                                       Ocena trenutnih sredstev in potreb. Cilj je, da se zagotovi kakovostno delovanje znanstvenih odborov (primerjalna analiza evropskih agencij s primerljivo vlogo).
                                       (Javni razpis)“

               13.

               Točka 3.3.1.1 Spodbujanje pristopa „zdravje v vseh politikah“ se črta.

               14.

               Točka 3.3.2.4 Spolno zdravje in virus HIV/aids se spremeni:

                           (a)

                           Naslednja prva alinea se črta:

                                       „—

                                       Raziskava o znanju mladih (12–17) glede spolnega in reproduktivnega zdravja v državah članicah EU. Cilj je, da se izboljša temeljno znanje za razpravo o ustreznem ukrepanju na evropski ravni v zvezi s spolnim zdravjem mladih.
                                       (Javni razpis)“

                           (b)

                           Naslednja tretja alinea se črta:

                                       „—

                                       Opredelitev metod, ki jih uporabljajo strokovnjaki za trženje, za vzpostavitev stika z mladimi in oceno, kako, če sploh, bi se te metode lahko uporabile za obveščanje mladih o spolnem zdravju. Cilj je, da se podpre/nadaljuje razprava o spolnem zdravju na evropski ravni za prihodnje evropske politike.
                                       (Javni razpis)“

               15.

               V točki 3.3.2.6 Preprečevanje odvisnosti se črta naslednja osma alinea:

                           „—

                           Zagotavljanje tehnične podpore za Komisijo pri pripravi poročila o napredku v zvezi s Priporočilom Sveta z dne 18. junija 2003. Ta ukrep je predviden v Akcijskem načrtu Evropske unije za boj proti drogam 2009–2012 (ukrep 23). Cilj je, da se ovrednoti obseg izboljšanja storitev za zmanjševanje škode na podlagi prvega poročila, sprejetega v 2007, ob polni uporabi intervencij z dokazano učinkovitostjo, zlasti pri storitvah v zaporih in na področju reintegracije za osebe, ki so po izpustitvi iz zapora vključene v prevzgojo. Komisija bo tako lahko skupaj z državami članicami proučila, ali so potrebna nadaljnja priporočila.
                           (Javni razpis)“

               16.

               V točki 3.3.2.7 Preprečevanje hudih, kroničnih in redkih bolezni se črta naslednja druga alinea:

                           „—

                           Tehnična, znanstvena in upravna podpora Evropskemu partnerstvu za boj proti raku. Sporočilo o boju proti raku: evropsko partnerstvo opredeljuje posebne ukrepe na štirih področjih: preventiva in spodbujanje zdravja, zdravstveno varstvo, raziskave raka ter informacije in podatki. V okviru partnerstva bodo opredeljeni nadaljnji ukrepi, ki se bodo morali izvajati, da bi dosegli cilje iz Sporočila s skupnim ciljem zmanjšanja bremena te bolezni v Evropski uniji. Cilj te pogodbe je zagotoviti tehnično podporo in svetovanje za evropsko partnerstvo.
                           (Javni razpis)“

               17.

               V točki 3.4.1 Izmenjava znanja in najboljše prakse se črta naslednja druga alinea:

                           „—

                           Politični dialogi o ključnih temeljnih vrednotah ter opredelitev in uveljavljanje pravic bolnikov v Evropi. Cilj je, da se skupaj z državami članicami in zainteresiranimi stranmi na evropski ravni ovrednoti, kako se pravice bolnikov razvijajo in uveljavljajo. Rezultati se bodo vključili v razprave o povezanih, sedanjih ali prihodnjih pobudah Skupnosti.
                           Ti politični dialogi morajo vključevati širok spekter akterjev na področju zdravstvene politike in so dragocen prispevek k prihodnjemu delu na ravni EU. Evropski observatorij za zdravstvene sisteme in politike zagotavlja potrebno strokovno znanje, človeške vire in ustrezne stike za pokritje nameravanega obsega, sestavo ciljnih skupin in dosego želenih rezultatov.
                           (Sporazum o neposrednih donacijah z Evropskim observatorijem za zdravstvene sisteme in politike)“

      V Bruslju, 22. decembra 2010

            Za Komisijo

         John DALLI

            Član Komisije

      (1)  UL L 301, 20.11.2007, str. 3.

      (2)  UL L 369, 16.12.2004, str. 73.

      (3)  UL L 340, 22.12.2009, str. 1.


title: Sklep Sveta (EU) 2015/1420 z dne 16. marca 2015 o stališču, ki se zavzame v imenu Evropske unije v okviru Pridružitvenega sveta, ustanovljenega s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem priporočila o izvajanju pridružitvenega načrta EU-Ukrajina

text:
               22.8.2015

               SL

               Uradni list Evropske unije

               L 221/4

         SKLEP SVETA (EU) 2015/1420
   z dne 16. marca 2015
   o stališču, ki se zavzame v imenu Evropske unije v okviru Pridružitvenega sveta, ustanovljenega s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem priporočila o izvajanju pridružitvenega načrta EU-Ukrajina
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
   ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum) je bil podpisan 21. marca 2014 in 27. junija 2014.

               (2)

               Do začetka veljavnosti se Sporazum uporablja začasno v skladu s sklepi Sveta 2014/295/EU (2), 2014/668/EU (3) in 2014/691/EU (4).

               (3)

               Pogodbenici sta se dogovorili o pridružitvenem načrtu, ki določa seznam prioritet po posameznih področjih za skupno delo, s katerim se pripravi in olajša izvajanje Sporazuma, načrt pa bo sprejel Pridružitveni svet, ustanovljen s Sporazumom.

               (4)

               Svet mora sprejeti stališče, ki se v imenu Unije zastopa v Pridružitvenem svetu v zvezi s sprejetjem priporočila o izvajanju pridružitvenega načrta EU-Ukrajina –

         SPREJEL NASLEDNJI SKLEP:
   Člen 1
   Stališče, ki se zavzame v imenu Unije v okviru Pridružitvenega sveta, ustanovljenega s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi z izvajanjem pridružitvenega načrta EU-Ukrajina temelji na osnutku priporočila Pridružitvenega sveta, priloženem temu sklepu.
   Člen 2
   Ta sklep začne veljati na dan sprejetja.

      V Bruslju, 16. marca 2015

            Za Svet

            Predsednica

         F. MOGHERINI

      (1)  UL L 161, 29.5.2014, str. 3.

      (2)  Sklep Sveta 2014/295/EU z dne 17. marca 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani v imenu Evropske unije in o njegovi začasni uporabi, glede preambule, člena 1 ter naslovov I, II in VII Sporazuma (UL L 161, 29.5.2014, str. 1).

      (3)  Sklep Sveta 2014/668/EU z dne 23. junija 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 278, 20.9.2014, str. 1).

      (4)  Sklep Sveta 2014/691/EU z dne 29. septembra 2014 o spremembi Sklepa 2014/668/EU o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 289, 3.10.2014, str. 1).

      OSNUTEK
      PRIPOROČILO št. 2015/…
      z dne
      o izvajanju pridružitvenega načrta EU-Ukrajina
      PRIDRUŽITVENI SVET EU-UKRAJINA JE –
      ob upoštevanju Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani in zlasti člena 463 Sporazuma,
      ob upoštevanju naslednjega:

                  (1)

                  Na podlagi člena 463 Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum) lahko Pridružitveni svet izda ustrezna priporočila za doseganje ciljev Sporazuma.

                  (2)

                  Na podlagi člena 476 Sporazuma pogodbenici sprejmeta kakršne koli splošne ali posebne ukrepe za izpolnjevanje svojih obveznosti iz Sporazuma.

                  (3)

                  Sporazum se do začetka veljavnosti uporablja začasno v skladu s Sklepom Sveta 2014/295/EU (2), Sklepom Sveta 2014/668/EU (3) in Sklepom Sveta 2014/691/EU (4).

                  (4)

                  Pogodbenici sta se dogovorili o besedilu pridružitvenega načrta, katerega namen je pripraviti in olajšati izvajanje Sporazuma z vzpostavitvijo praktičnega okvira za doseganje njunih glavnih ciljev, in sicer političnega pridruževanja in gospodarskega povezovanja.

                  (5)

                  Pridružitveni načrt ima dvojni namen, in sicer določitev konkretnih korakov za izpolnjevanje obveznosti pogodbenic, določenih v Sporazumu, ter zagotovitev širšega okvira za nadaljnjo krepitev odnosov med EU in Ukrajino, da se tako v skladu s splošnim ciljem Sporazuma okrepi gospodarsko povezovanje in poglobi politično sodelovanje –

            SPREJEL NASLEDNJE PRIPOROČILO:
      Edini člen
      Pridružitveni svet priporoča, da pogodbenici izvajata pridružitveni načrt EU-Ukrajina (5), če je to izvajanje usmerjeno v doseganje ciljev Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani.

         V …

               Za Pridružitveni svet

               Predsednik

         (1)  UL L 161, 29.5.2014, str. 3.

         (2)  Sklep Sveta 2014/295/EU z dne 17. marca 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani v imenu Evropske unije in o njegovi začasni uporabi, glede preambule, člena 1 ter naslovov I, II in VII Sporazuma (UL L 161, 29.5.2014, str. 1).

         (3)  Sklep Sveta z 2014/668/EU dne 23. junija 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 278, 20.9.2014, str. 1).

         (4)  Sklep Sveta 2014/691/EU z dne 29. septembra 2014 o spremembi Sklepa 2014/668/EU o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 289, 3.10.2014, str. 1).

         (5)  Dokument st 6978/15, ki se nahaja na: http://register.consilium.europa.eu.


title: 2012/4/EU: Sklep Evropskega parlamenta in Sveta z dne 13. decembra 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/005 PT/Norte-Centro Automotive, Portugalska)

text:
               7.1.2012

               SL

               Uradni list Evropske unije

               L 4/11

         SKLEP EVROPSKEGA PARLAMENTA IN SVETA
   z dne 13. decembra 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/005 PT/Norte-Centro Automotive, Portugalska)
   (2012/4/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene po 1. maju 2009, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Portugalska je 6. junija 2011 vložila vlogo za uporabo sredstev ESPG v zvezi s presežnimi delavci v treh podjetjih, ki delujejo v panogi, razvrščeni v oddelek 29 NACE Revizija 2 (Proizvodnja motornih vozil, prikolic in polprikolic), v regijah Norte (PT11) in Centro (PT16) na ravni NUTS II, in jo do 18. julija 2011 dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo sredstev v višini 1 518 465 EUR.

               (5)

               Zato je treba uporabiti sredstva, da se zagotovi finančni prispevek za vlogo, ki jo je predložila Portugalska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji uporabi znesek 1 518 465 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 13. decembra 2011

            Za Evropski parlament

            Predsednik

         J. BUZEK

            Za Svet

            Predsednik

         M. SZPUNAR

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2011/744/: Sklep Evropske centralne banke z dne 3. novembra 2011 o izvajanju drugega programa nakupa kritih obveznic (ECB/2011/17)

text:
               16.11.2011

               SL

               Uradni list Evropske unije

               L 297/70

         SKLEP EVROPSKE CENTRALNE BANKE
   z dne 3. novembra 2011
   o izvajanju drugega programa nakupa kritih obveznic
   (ECB/2011/17)
   (2011/744/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti drugega pododstavka člena 12.1 v povezavi s prvo alineo člena 3.1 in členom 18.1 Statuta,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) lahko Evropska centralna banka (ECB) skupaj z nacionalnimi centralnimi bankami držav članic, katerih valuta je euro (v nadaljnjem besedilu: NCB), posreduje na finančnih trgih med drugim z dokončnimi nakupi in prodajami tržnih instrumentov.

               (2)

               Svet ECB je 7. maja 2009 ter za tem 4. junija in 18. junija 2009 sklenil, da se glede na izjemne okoliščine, ki so tedaj prevladovale na trgu, začne izvajati program nakupa kritih obveznic (v nadaljnjem besedilu: program) v skupnem ciljnem nominalnem znesku 60 milijard EUR, v skladu s Sklepom ECB/2009/16 z dne 2. julija 2009 o izvajanju programa nakupa kritih obveznic (1). Po programu so se NCB in izjemoma ECB v neposrednem stiku z nasprotnimi strankami lahko, v skladu z dodeljenimi jim deleži, odločile, da dokončno kupijo primerne krite obveznice od primernih nasprotnih strank na primarnem ali sekundarnem trgu. Ob upoštevanju potreb denarne politike Eurosistema in ciljev nakupov kritih obveznic je bil program oblikovan kot začasen ukrep za obdobje 12 mesecev in se je zaključil 30. junija 2010.

               (3)

               Svet ECB je sklenil, da je treba začeti izvajati drugi program nakupa kritih obveznic (v nadaljnjem besedilu: drugi program). Centralne banke Eurosistema nameravajo izvajati drugi program postopoma, ob upoštevanju razmer na trgu in potreb denarne politike Eurosistema. Cilja drugega programa sta prispevati k: (a) izboljšanju pogojev financiranja za banke in podjetja, in (b) spodbujanju kreditnih institucij, da kreditiranje svojih komitentov ohranijo na sedanji ravni ali ga povečajo.

               (4)

               Kot del enotne denarne politike bi se morali dokončni nakupi primernih kritih obveznic s strani centralnih bank Eurosistema po drugem programu opravljati enotno, v skladu s tem sklepom –

         SPREJEL NASLEDNJI SKLEP:
   Člen 1
   Vzpostavitev in obseg dokončnih nakupov kritih obveznic
   Eurosistem je vzpostavil drugi program, po katerem centralne banke Eurosistema opravljajo nakupe primernih kritih obveznic v ciljnem nominalnem znesku 40 milijard EUR. Po drugem programu lahko centralne banke Eurosistema v skladu z merili primernosti iz tega sklepa kupujejo primerne krite obveznice od primernih nasprotnih strank na primarnem ali sekundarnem trgu. Smernica ECB/2000/7 z dne 31. avgusta 2000 o instrumentih monetarne politike in postopkih Eurosistema (2) se ne uporablja za dokončne nakupe kritih obveznic s strani centralnih bank Eurosistema po drugem programu.
   Člen 2
   Merila primernosti kritih obveznic
   Krite obveznice, ki: (a) so primerne za operacije denarne politike, kakor je opredeljeno v Smernici ECB/2000/7; (b) so denominirane v eurih, in (c) se nahajajo in poravnajo v euroobmočju, so primerne za dokončne nakupe po drugem programu pod pogojem, da izpolnjujejo naslednje dodatne zahteve:

               1.

               So: (a) krite obveznice, ki so izdane v skladu z merili, določenimi v členu 52(4) Direktive 2009/65/ES (3) (v nadaljnjem besedilu: krite obveznice, skladne z direktivo KNPVP), ali (b) strukturirane krite obveznice, ki nudijo podobna varovala kot krite obveznice, skladne z direktivo KNPVP, kakor je opredeljeno v oddelku 6.2.3 Priloge I k Smernici ECB/2000/7.

               2.

               Velikost vsake od izdaj kritih obveznic ne sme biti manjša od 300 milijonov EUR.

               3.

               Izdaja kritih obveznic mora biti ocenjena z bonitetno oceno najmanj „BBB-“ ali s tej oceni enakovredno oceno, ki jo dodeli vsaj ena od največjih bonitetnih agencij.

               4.

               Krite obveznice morajo biti izdane v skladu z zakonodajo, ki ureja krite obveznice, veljavno v državi članici euroobmočja. V primeru strukturiranih kritih obveznic mora biti pravo, ki ureja dokumentacijo kritih obveznic, pravo države članice euroobmočja.

               5.

               Izdaja kritih obveznic ima lahko ob nakupu vrednostnega papirja preostalo zapadlost največ 10,5 let.

         Člen 3
   Primerne nasprotne stranke
   Primerne nasprotne stranke za drugi program so: (a) domače nasprotne stranke, ki sodelujejo v operacijah denarne politike Eurosistema, kakor je opredeljeno v oddelku 2.1 Priloge I k Smernici ECB/2000/7, in (b) vse druge nasprotne stranke, ki jih centralne banke Eurosistema uporabljajo pri vlaganju svojih naložbenih portfeljev, denominiranih v eurih.
   Člen 4
   Končni določbi
   1.   Ta sklep začne veljati naslednji dan po objavi na spletni strani ECB.
   2.   Ta sklep se uporablja do 31. oktobra 2012.

      V Frankfurtu na Majni, 3. novembra 2011

            Predsednik ECB

         Mario DRAGHI

      (1)  UL L 175, 4.7.2009, str. 18.

      (2)  UL L 310, 11.12.2000, str. 1.

      (3)  Direktiva 2009/65/ES Evropskega parlamenta in Sveta z dne 13. julija 2009 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (UL L 302, 17.11.2009, str. 32).


title: Sklep Sveta 2013/270/SZVP z dne 6. junija 2013 o spremembi Sklepa 2010/413/SZVP o omejevalnih ukrepih proti Iranu

text:
               8.6.2013

               SL

               Uradni list Evropske unije

               L 156/10

         SKLEP SVETA 2013/270/SZVP
   z dne 6. junija 2013
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu (1) in zlasti člena 23 Sklepa,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP.

               (2)

               Odbor Varnostnega sveta Združenih narodov, ustanovljen na podlagi Resolucije Varnostnega sveta Združenih narodov (RVSZN) 1737(2006), je 20. decembra 2012 spremenil seznam oseb in subjektov, za katere veljata prepoved potovanja in zamrznitev sredstev na podlagi RVSZN 1737 (2006), RVSZN 1747 (2007), RVSZN 1803 (2008) in RVSZN 1929 (2010), pri čemer je na navedeni seznam dodal dva subjekta. Ta dva subjekta bi bilo treba uvrstiti na seznam oseb in subjektov, za katere veljajo omejevalni ukrepi iz Priloge I k Sklepu 2010/413/SZVP.

               (3)

               Svet nadalje meni, da bi bilo treba na seznam oseb in subjektov, za katere veljajo omejevalni ukrepi iz Priloge II k Sklepu 2010/413/SZVP vključiti dodatne subjekte, ki so povezani s subjekti s seznama.

               (4)

               Svet nadalje meni, da bi bilo treba spremeniti vnose za nekatere osebe in subjekte iz Priloge II k Sklepu 2010/413/SZVP.

               (5)

               Za nekatere subjekte s seznama oseb in subjektov, za katere veljajo omejevalni ukrepi, iz Priloge II k Sklepu 2010/413/SZVP ni več razlogov, da bi jih obdržali na seznamu.

               (6)

               Sklep 2010/413/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Prilogi I in II k Sklepu 2010/413/SZVP se spremenita, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 6. junija 2013

            Za Svet

            Predsednik

         A. SHATTER

      (1)  UL L 195, 27.7.2010, str. 39.

      PRILOGA
      I.   Na seznam iz Priloge I k Sklepu 2010/413/SZVP se dodajo naslednji subjekti:

      A.   Osebe in subjekti, vključeni v jedrske dejavnosti ali dejavnosti v zvezi z balističnimi raketami

         Subjekti

                  (1)

                  Yas Air: Yas Air je novo ime družbe Pars Air, ki je bila v lasti Pars Aviation Services Company, to pa je Varnostni svet Združenih narodov z Resolucijo 1747 (2007) uvrstil na seznam. Yas Air in Pars Aviation Services Company, ki je subjekt, uvrščen na seznam Združenih narodov, sta kršili odstavek 5 Resolucije 1747 (2007).
                  Lokacija: Mehrabad International Airport, Next to Terminal No. 6, Teheran, Iran.
                  Datum uvrstitve na seznam ZN: 10.12.2012.

                  (2)

                  SAD Import Export Company: Družba SAD Import Export Company je skupaj s Parchin Chemical Industries in 7th of Tir Industries, ki je subjekt, uvrščen na seznam Združenih narodov, kršila odstavek 5 Resolucije 1747 (2007).
                  Lokacija: Haftom Tir Square, South Mofte Avenue, Tour Line No 3/1, Teheran, Iran. (2) PO Box 1584864813.
                  Datum uvrstitve na seznam ZN: 10.12.2012.

            II.   Na seznam iz Priloge II k Sklepu 2010/413/SZVP se dodajo naslednji subjekti:

      I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado

      B.   Subjekti

                  Ime

                  Podatki za ugotavljanje identitete

                  Razlogi za uvrstitev na seznam

                  Datum uvrstitve

                  1

                  Petropars Iran Company (tudi: PPI)

                              Naslov: No. 9, Maaref Street,

                              Farhang Blvd, Saadet Abad,

                              Teheran, Iran.

                              Tel.: +98-21-22096701- 4.

                              http://www.petropars.com/Subsidiaries/PPI.aspx

                  Hčerinska družba subjekta s seznama Petropars Ltd

                  8.6.2013

                  2.

                  Petropars Oilfield Services Company (tudi: POSCO)

                              Naslov: Kish harbor,

                              PPI Bldg,

                              Tel.: +98-764-445 03 05,

                              http://www.petropars.com/Subsidiaries/POSCO.aspx.

                  Hčerinska družba subjekta s seznama Petropars Iran Company

                  8.6.2013

                  3.

                  Petropars Operation & Management Company (tudi: POMC)

                              Naslov: South Pars Gas,

                              Assaluyeh, Bushehr,

                              Tel.: +98-772-7363852.

                              http://www.petropars.com/Subsidiaries/POMC.aspx

                  Hčerinska družba subjekta s seznama Petropars Iran Company

                  8.6.2013

                  4.

                  Petropars Resources Engineering Ltd (tudi: PRE)

                              Naslov: 4th Floor, No. 19, 5th St., Gandi Ave.,

                              Teheran, Iran, 1517646113,

                              Tel.: +98-21 88888910/13.

                              http://www.petropars.com/Subsidiaries/PRE.aspx

                  Hčerinska družba subjekta s seznama Petropars Iran Company

                  8.6.2013

                  5.

                  Iranian Oil Company (U.K.) Limited (IOC)

                              Iranian Oil Company (U.K.) Limited, tudi IOC.

                              Naslov: NIOC House 6th Floor,

                              4 Victoria Street,

                              London, Združeno kraljestvo,

                              SW1H 0NE

                  IOC je v celotni lasti podjetja Naftiran Intertrade Company (NICO). Tudi NICO je uvrščen na seznam subjektov,za katere veljajo sankcije EU, saj je v celotni lasti podjetja National Iranian Oil Company (NIOC), ki je uvrščeno na seznam EU, saj zagotavlja finančna sredstva iranski vladi. Vsitrije direktorji v upravnem odboru IOC od 18. decembra 2012 so pred tem delali v podjetju NIOC, in sicer na direktorskih položajih, kar nadalje kaže na močno povezavo med IOC in NIOC.

                  8.6.2013

            III.   Vnosi za navedene osebe in subjekte iz Priloge II k Sklepu 2010/413/SZVP se nadomestijo z naslednjimi vnosi:

                  Ime

                  Podatki za ugotavljanje istovetnosti

                  Razlogi

                  Datum uvrstitve na seznam

                  1.

                  Sorinet Commercial Trust (SCT) (tudi SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

                              1.

                              Podružnica na Kish Island:

                                          SCT Bankers (Kish Branch),

                                          Sadaf Tower, 3rd Floor,

                                          Suite 301,

                                          Kish Island, Iran,

                                          P.O.Box 87.

                                          Tel: 09347695504.

                                          Podružnica: Združeni arabski emirati, Dubaj,

                                          P.O.Box 31988.

                                    Drugi naslov:

                                          Kish Banking Fin Activities Center, No 42, 4th floor,

                                          VC25 Part, Kish Island.

                                    Koda BIC: SCERIRTH KSH.

                              2.

                              Podružnica v Dubaju:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3d floor,

                                          Suite 301,

                                          P.O.Box 87.

                                          Tel: 09347695504.

                                          Podružnica: Združeni arabski emirati, Dubaj,

                                          P.O.Box 31988.

                                    Drugi naslov:

                                          Sheykh Admad, Sheykh Zayed Road,

                                          31988 Dubaj, Združeni arabski emirati.

                                    Drugi naslov:

                                          Branch: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubaj, Združeni arabski emirati,

                                          P.O.Box 31988.

                                          Tel: 0097 14 3257022-99.

                                          E-naslov: INFO@SCTBankers.com.

                                    Koda BIC: SCTSAEA1.

                              3.

                              Podružnica v Teheranu:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3rd Floor,

                                          Suite 301,

                                          Kish Island, Iran,

                                          P.O.Box 87.

                                          Tel: 09347695504.

                                          Podružnica: Združeni arabski emirati,

                                          Dubaj, P.O.Box 31988.

                                    Drugi naslov:

                                          Reahi Aiiey, First of Karaj,

                                          Maksous Road 9,

                                          Teheran, Iran.

                                    Koda BIC: SCERIRTH.

                  Sorinet Commercial Trust (SCT) pomaga subjektom, uvrščenim na seznam, pri kršenju določb uredbe EU o Iranu in finančno podpira iransko vlado. SCT je del skupine Sorinet, katere lastnik je Babak Zanjani, ki skupino tudi upravlja. Uporablja se za preusmerjanje plačil za nafto v Iranu.

                  22.12.2012

                  2.

                  Mohammad Moghaddami FARD

                  Datum rojstva: 19. julij 1956.
                  Potni list: N10623175 (Iran), izdan 27. marca 2007; potekel 26. marca 2012.

                  Nekdanji regionalni direktor IRISL v Združenih arabskih emiratih, direktor družb Pacific Shipping in Great Ocean Shipping Company (tudi Oasis Freight Agency), ki sta na seznamu Evropske unije. Leta 2010 je ustanovil družbo Crystal Shipping FZE kot poskus izogibanja sankcijam zaradi uvrstitve podjetja IRISL na seznam EU.

                  1.12.2011

                  3.

                  Ahmad Sarkandi

                  Datum rojstva: 30. september 1953, iransko državljanstvo.

                  Nekdanji finančni direktor IRISL od leta 2011; nekdanji izvršni direktor več hčerinskih podjetij IRISL, ki so na seznamu Evropske unije, odgovoren za ustanovitev več navideznih družb, za katere je še vedno registriran kot direktor in delničar.

                  1.12.2011

                  4.

                  Good Luck Shipping Company

                              P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubaj, Združeni arabski emirati.

                  Družba, ki posluje v imenu podjetja IRISL. Pod nadzorom Mohammada Moghddamija Farda. Good Luck Shipping Company je bila ustanovljena kot naslednica družbe Oasis Freight Company (tudi Great Ocean Shipping Services), za katero so veljale sankcije EU in je po odločbi sodišča prenehala delovati. Družba Good Luck Shipping je izdajala ponarejene prevozne listine za podjetje IRISL in subjekte, ki so pod nadzorom ali v lasti podjetja IRISL. Deluje v Združenih arabskih emiratih v imenu družb HDSL in Sapid, ki sta uvrščeni na seznam EU. Ustanovljena je bila leta 2011, da zaradi sankcij nadomesti družbo Great Ocean Shipping Services.

                  1.12.2011

                  5.

                  Azores Shipping Company, tudi Azores Shipping FZE LLC

                              P.O. Box 113740 – Office no 236,

                              Sultan Business Center,

                              Oud Mehta,

                              Dubaj, Združeni arabski emirati.

                  Pod nadzorom Mohammada Moghddamija Farda. Zagotavlja storitve za Valfajre Shipping Company – podružnico podjetja IRISL, uvrščeno na seznam EU. Navidezna družba, ki je v lasti ali pod nadzorom podjetja IRISL ali katerega njegovega odvisnega podjetja. Je registrirana kot lastnica plovila, ki je v lasti ali pod nadzorom podjetja IRISL. Direktor družbe je Moghddami Fard.

                  1.12.2011

                  6.

                  Pacific Shipping

                              P.O. Box 127137 – Office no 334,

                              Sultan Business Center,

                              Oud Mehta,

                              Dubaj, Združeni arabski emirati.

                  Deluje za podjetje IRISL na Bližnjem vzhodu. Je hčerinska družba Azores Shipping Company. Njen generalni direktor je Mohammad Moghaddami Fard. Oktobra 2010 je družba sodelovala pri ustanavljanju lažnih družb. Imena teh novih družb naj bi se uporabljala na konosamentih z namenom izogibanja sankcijam. Še vedno sodeluje pri načrtovanju plovbe ladij podjetja IRISL.

                  1.12.2011

            IV.   S seznama iz Priloge II k Sklepu 2010/413/SZVP se črtajo naslednji subjekti:

                  1.

                  Sad Import Company (a.k.a. SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)